
Ίδρυση Τμήματος στο Πανεπιστήμιο Δυτικής 
Μακεδονίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Τ ων άρθρων 24 παρ. 2,50 παρ. 6 και 6 παρ. 6 του ν. 1268/ 
1982 «Για τη δομή και λειτουργία των Ανωτάτων Εκπαι¬ 
δευτικών Ιδρυμάτων» (Α' 87), όπως το τελευταίο αυτό άρ¬ 
θρο συμπληρώθηκε μετά εδαφ. α και β της παρ. 1 του άρ¬ 
θρου 48 του ν. 1404/1983 «Δομή και λειτουργία των Ανω- 
τάτωνΤεχνολογικών Ιδρυμάτων» (Α' 173), τροποποιήθηκε 
με το εδαφ. α της παρ. 2 του άρθρου 15 του ν. 2640/1998 
«Δευτεροβάθμια Τεχνική Επαγγελματική Εκπαίδευση και 
άλλες διατάξεις» (Α' 206) και συμπληρώθηκε με το εδαφ. 
β της παρ. 1 του άρθρου 3 του ν. 3027/2002 «Ρύθμιση θε¬ 
μάτων Οργανισμού Σχολικών Κτιρίων, ανωτάτης εκπαί¬ 
δευσης και άλλες διατάξεις» (Α' 152). 

β) Του άρθρου 79 παρ. 5(5) του ν. 1566/1985 (Α' 167), 
σε συνδυασμό με τις διατάξεις του άρθρου 20 παρ. 4 του 
ν. 2503/1997 (Α'107). 

γ) Των άρθρων 50 παρ. 3 του ν. 1268/1982 και 15 παρ. 
2(θ) του ν. 2817/2000 «Εκπαίδευση των ατόμων με ειδικές 
εκπαιδευτικές ανάγκες και άλλες διατάξεις» (Α' 78). 

δ) Του άρθρου 90 του Κώδικα νομοθεσίας για την Κυ¬ 
βέρνηση και τα Κυβερνητικά όργανα, που κυρώθηκε με το 
άρθρο πρώτο του π.δ. 63/2005 (Α' 98). 


2. Του άρθρου 1 παρ. Ια'του π.δ. 104/2005 «Περιορι¬ 
σμός συναρμοδιοτήτων Υπουργών κατά την έκδοση διοι¬ 
κητικών πράξεων» (Α' 137). 

3. Της απόφασης του Πρωθυπουργού και του Υπουρ¬ 
γού Οικονομικών 14650/ΔΙΟΕ 85/17.3.2004 «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών» (Β' 519). 

4. Της απόφασης του Πρωθυπουργού και της Υπουργού 
Εθνικής Παιδείας και Θρησκευμάτων 37876/ΣΤ5/26-4-2004 
«Καθορισμός αρμοδιοτήτων Υφυπουργών του Υπουργείου 
Εθνικής Παιδείας και Θρησκευμάτων» (Β' 608). 

5. Τη γνώμη της Διοικούσας Επιτροπής του Πανεπιστη¬ 
μίου Δυτικής Μακεδονίας (συνεδρίαση 25/28.1.2005). 

6. Το γεγονός ότι δε γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το υπ’ 
αριθμ. 10563/Β1/10.2.2005 έγγραφο της Υπουργού Εθνι¬ 
κής Παιδείας και Θρησκευμάτων και ότι έχει παρέλθει 
άπρακτη η προθεσμία που ορίζουν οι διατάξεις του άρ¬ 
θρου 50 παρ. 3 του ν. 1268/1982. 

7. Το γεγονός ότι από τις διατάξεις του παρόντος δια¬ 
τάγματος προκαλείται: 

α) Εφάπαξ δαπάνη ύψους 680.000 ΕΥΡΩ περίπου από 
την επισκευή κτιριακών εγκαταστάσεων. 

β) Δαπάνη ύψους 240.000 ΕΥΡΩ για το έτος 2005, 
200.000 ΕΥΡΩ γιατο έτος 2006 και 150.000 ΕΥΡΩ περίπου 
για καθένα των ετών 2007 - 2009, από την προμήθεια του 
αναγκαίου εξοπλισμού. 

γ) Ετήσια δαπάνη μετά την πλήρη λειτουργία του ιδρυό¬ 
μενου Τμήματος ύψους: 1.200.000 ΕΥΡΩ περίπου από 
την πλήρωση θέσεων προσωπικού, 4.700 ΕΥΡΩ περίπου 
από την καταβολή επιδόματος θέσης ευθύνης και εξόδων 
παράστασης, 50.000 ΕΥΡΩ περίπου για τη σίτιση των φοι¬ 
τητών, 70.000 ΕΥΡΩ για την αντιμετώπιση των λειτουργι¬ 
κών εξόδων του ιδρυόμενου Τμήματος και 135.500 ΕΥΡΩ 
περίπου για την προμήθεια συγγραμμάτων. 

Η ανωτέρω υπό στοιχείο α) εφάπαξ δαπάνη θα καλυ¬ 
φθεί από τις πιστώσεις του Προγράμματος Δημοσίων 
Επενδύσεων (Π.Δ.Ε.). 

Η υπό στοιχείο β) δαπάνη θα καλύπτεται μέχρι και το 
έτος 2006 από τις πιστώσεις του Επιχειρησιακού Προ¬ 
γράμματος Εκπαίδευσης και Αρχικής Επαγγελματικής 
Κατάρτισης (Ε.Π.Ε.Α.Ε.Κ.) του Γ' Κοινοτικού Πλαισίου 
Στήριξης (Κ.Π.Σ.), ενώ για τα έτη 2007 έως 2009 θα καλυ¬ 
φθεί από τις πιστώσεις του Π.Δ.Ε. 

Η δαπάνη για αμοιβές προσωπικού θα βαρύνει τον τα¬ 
κτικό προϋπολογισμό του ΥΠΕΠΘ (Ειδ. Φορέας 19-250, 
ΚΑΕ Ομάδας 0200). 

Η δαπάνη για το επίδομα θέσης ευθύνης και τα έξοδα 
παράστασης η οποία για το οικονομικό έτος 2005 περιο¬ 
ρίζεται στα 1.600 ΕΥΡΩ, θα καλυφθεί από τις πιστώσεις 
του Π/Υτου ΥΠΕΠΘ (Ειδ. Φορέας 19-110, ΚΑΕ5115). Από 
το 2006 και μετά η δαπάνη αυτή θα βαρύνει τον ανωτέρω 
προϋπολογισμό εκάστου οικονομικού έτους στον οποίο 
και θα εγγράφονται σχετικές πιστώσεις (Ειδ. Φορέας 19- 
250, ΚΑΕ 0200). 

Η δαπάνη για τη σίτιση φοιτητών ύψους 3.780 ΕΥΡΩ για 
το οικονομικό έτος 2005, 13.700 ΕΥΡΩ για το οικ. έτος 
2006, 23.600 ΕΥΡΩ για το οικ. έτος 2007, 33.500 ΕΥΡΩ για 
το οικ. έτος 2008 και 49.500 ΕΥΡΩ για καθένα των οικ. ετών 
2009 και εξής θα βαρύνει τις πιστώσεις του προϋπολογι¬ 
σμού του Πανεπιστημίου Δυτικής Μακεδονίας και θα καλύ¬ 
πτεται με κρατική επιχορήγηση (Ειδ. Φ. 19-250, ΚΑΕ 2425). 

Τα λειτουργικά έξοδα του ιδρυόμενου Τμήματος ύψους 
20.000 ΕΥΡΩ για το 2005 και 60.000 ΕΥΡΩ για το 2006 θα 
καλυφθούν από τις πιστώσεις του Ε.Π.Ε.Α.Ε.Κ. του Γ' 
Κ.Π.Σ. Από το οικονομικό έτος 2007 και εξής οι δαπάνες 
αυτές, ύψους 70.000 ΕΥΡΩ περίπου, θα βαρύνουν τις πι¬ 
στώσεις του Πανεπιστημίου Δυτικής Μακεδονίας και θα 
καλύπτονται με κρατική επιχορήγηση (Ειδ. Φ. 19-250, 
ΚΑΕ 2421). 

Η δαπάνη για την προμήθεια των συγγραμμάτων θα βα¬ 
ρύνει σε ποσοστό 80% τον τακτικό προϋπολογισμό του 
ΥΠΕΠΘ εκάστου οικονομικού έτους, στον οποίο καιθαεγ- 
γράφονται σχετικές πιστώσεις (Ειδ. Φ. 19-250, ΚΑΕ 1123) 
και σε ποσοστό 20% τον προϋπολογισμό του Πανεπιστη¬ 
μίου Δυτικής Μακεδονίας, που θα καλύπτεται από την 
κρατική επιχορήγηση (Ειδ. Φ. 19-250, ΚΑΕ 2421). 

8. Την 160/2005 γνωμοδότηση του Συμβουλίου της Επι¬ 
κράτειας, ύστερα από πρόταση των Υφυπουργών Οικο¬ 
νομίας και Οικονομικών και Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1 

Ίδρυση - Αποστολή 

1. Στο Πανεπιστήμιο Δυτικής Μακεδονίας ιδρύεται το 
Τμήμα: Μηχανικών Πληροφορικής και Τηλεπικοινωνιών, 
με έδρα την πόλη της Κοζάνης. 

2. Η εκπαιδευτική λειτουργία και εισαγωγή των πρώτων 
φοιτητών για το ως άνω Τμήμα αρχίζει από το ακαδημαϊ¬ 
κό έτος: 2005-2006. 

3. Η αποστολή του ιδρυόμενου Τμήματος με την παρά¬ 
γραφο 1 αναλύεται ως εξής: 

Το Τμήμα Μηχανικών Πληροφορικής και Τηλεπικοινω¬ 
νιών έχει ως αποστολή: 

α) Να καλλιεργεί και να προάγει τη γνώση στα βασικά 
αντικείμενα της πληροφορικής και της τεχνολογίας τηλε¬ 
πικοινωνιών και δικτύων. 

β) Να παρέχει εξειδικευμένες γνώσεις σε σύγχρονους 
τομείς της πληροφορικής και των τηλεπικοινωνιών, όπως 
ανάλυση δεδομένων, διαδίκτυο, ανάλυση σήματος και ει¬ 
κόνας, τεχνολογία λογισμικού, κινητές και δορυφορικές 
επικοινωνίες κ.α. 

γ) Να παρέχει στους φοιτητές και στις φοιτήτριες τα 
απαραίτητα εφόδια που εξασφαλίζουν την άρτια κατάρτι¬ 
σή τους για επιστημονική και επαγγελματική σταδιοδρο¬ 
μία, ιδίως σε εταιρίες πληροφορικής και τηλεπικοινωνιών 
και στο δημόσιο τομέα. 


Άρθρο 2 

Εισαγωγή - Φοίτηση - Τίτλοι - Διάρκεια Σπουδών 

1. Ο αριθμός των κατ’ έτος εισακτέων στο Τμήμα και τα 
του τρόπου εισαγωγής ορίζονται κατά τις περί εισαγωγής 
σπουδαστών στα Πανεπιστήμια εκάστοτε ισχύουσες δια¬ 
τάξεις. 

2. Το Τμήμα απονέμει τίτλους σπουδών μέχρι και διδα¬ 
κτορικού διπλώματος. 

3. Η ελάχιστη υποχρεωτική διάρκεια φοίτησης για τη λή¬ 
ψη πτυχίου ορίζεται σε δέκα (10) εξάμηνα σπουδών. 

Άρθρο 3 
Ίδρυση θέσεων 

Στο Πανεπιστήμιο ιδρύονται είκοσι μία (21) θέσεις Δι¬ 
δακτικού Ερευνητικού Προσωπικού (Δ.Ε.Π.), δέκα (10) 
θέσεις Ειδικού και Εργαστηριακού Διδακτικού Προσωπι¬ 
κού (Ε.Ε.ΔΙ.Π.) και δέκα (10) θέσεις Ειδικού Τεχνικού Ερ¬ 
γαστηριακού Προσωπικού (Ε.Τ.Ε.Π.) έκτων οποίων τέσ¬ 
σερις (4) Π.Ε. κατηγορίας, τέσσερις (4) Τ.Ε. κατηγορίας 
και δύο (2) Δ.Ε. κατηγορίας. 

Άρθρο 4 

Γ ραμματεία Τμήματος 

Στο Τμήμα που ιδρύεται με το παρόν Διάταγμα συνι- 
στάται Γ ραμματεία, η οποία παρέχει διοικητική και γραμ¬ 
ματειακή υποστήριξη στο εν γένει εκπαιδευτικό και ερευ¬ 
νητικό έργο του. Η Γραμματεία οργανώνεται και λειτουρ¬ 
γεί σε επίπεδο Τ μήματος. 

Άρθρο 5 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) του Τμήματος έως την αυτοδύναμη 
λειτουργία του γίνεται με προκήρυξη ή με μετάκληση ή με 
μετακίνηση μέλους Δ.Ε.Π., κατά τα ειδικότερα οριζόμενα 
στο παρόν άρθρο. 

2. Η προκήρυξη για την πλήρωση κενών θέσεων γίνεται 
με απόφαση του Υπουργού Εθνικής Παιδείας και Θρη¬ 
σκευμάτων, ύστερα από εισήγηση της Δ.Ε. και γνώμη της 
Προσωρινής Γενικής Συνέλευσης του Τμήματος, εφαρ- 
μοζομένων κατά τα λοιπά των διατάξεων του άρθρου 6 
του ν. 2083/1992, όπως ισχύουν κάθε φορά. Η εκλογή γί¬ 
νεται από ενδεκαμελή εκλεκτορικά σώματα. Σε κάθε εκλε- 
κτορικό σώμα συμμετέχουν τα μέλη Δ.Ε.Π. που τυχόν 
υπηρετούν στο Τμήμα και έχουν δικαίωμα ψήφου. Αν τα 
μέλη Δ.Ε.Π. είναιλιγότερα από ένδεκα (11), το εκλεκτορι- 
κό σώμα συμπληρώνεται με απόφαση του Υπουργού 
Εθνικής Παιδείας και Θρησκευμάτων, ύστερα από κλή¬ 
ρωση από διπλάσιο τουλάχιστον αριθμό μελών Δ.Ε.Π., 
από κατάλογο τον οποίο εισηγείται η Δ.Ε., ύστερα από 
πρόταση της Προσωρινής Γενικής Συνέλευσης του Τμή¬ 
ματος. Στον κατάλογο μπορούν ταυτόχρονα να αναφερ¬ 
θούν και όσα άλλα μέλη Δ.Ε.Π. μπορούν κατά την κρίση 
των προτεινόντων οργάνων να περιλαμβάνονται σε αυ¬ 
τόν. Ο κατάλογος τον οποίο εισηγείται η Δ.Ε. περιλαμβά¬ 
νει μέλη Δ.Ε.Π. του ίδιου γνωστικού αντικειμένου με την 
προς πλήρωση θέση, τα οποία υπηρετούν σε ομοειδή ή 
συγγενή Τμήματα του ίδιου ή άλλων Πανεπιστημίων και 
ανήκουν στις βαθμίδες του Καθηγητή και του Αναπληρω¬ 
τή Καθηγητή. Εάν δεν υπάρχουν ή δεν επαρκούν τέτοια 
μέλη ορίζονται μέλη Δ.Ε.Π. της βαθμίδας του Καθηγητή 
και Αναπληρωτή Καθηγητή του συγγενέστερου γνωστι¬ 
κού αντικειμένου. Σε κάθε εκλεκτορικά σώμα προεδρεύει 

ο Πρόεδρος ή ο Αντιπρόεδρος της Δ.Ε. Σε περίπτωση που 
δεν έχει ορισθεί ως μέλος του εκλεκτορικού σώματος, 
προεδρεύει αυτού χωρίς δικαίωμα ψήφου. 

Για τη συγκρότηση του εκλεκτορικού σώματος εκδίδε- 
ται σχετική διαπιστωτική πράξη του Υπουργού Εθνικής 
Παιδείας και Θρησκευμάτων. Για κάθε προκηρυσσόμενη 
θέση Δ.Ε.Π. ορίζεται με απόφαση του σώματος των εκλε¬ 
κτόρων τριμελής εισηγητική επιτροπή, σύμφωνα με τις 
διατάξεις του άρθρου 6 κεφ. Γ παρ. 1 του ν. 2083/1992, η 
οποία καταρτίζει και υποβάλει στην Δ.Ε. ειδικά αιτιολογη¬ 
μένη έκθεση. Μέσα στην προβλεπόμενη από το νόμο προ¬ 
θεσμία συνέρχεται σε κοινή συνεδρίαση η Δ.Ε. και το σώ¬ 
μα των εκλεκτόρων. Ο διορισμόςτου μέλους Δ.Ε.Π. γίνε¬ 
ται με Πράξη του Προέδρου της Δ.Ε., που δημοσιεύεται 
στην Εφημερίδα της Κυβερνήσεως, ύστερα από την 
άσκηση του ελέγχου νομιμότητας από τον Υπουργό Εθνι¬ 
κής Παιδείας και Θρησκευμάτων. Κατά τα λοιπά για την 
εκλογή εφαρμόζονται αναλόγως οι ισχύουσες διατάξεις 
της πανεπιστημιακής νομοθεσίας. 

3. Η διαδικασία πλήρωσης κενών θέσεων Δ.Ε.Π. με με¬ 
τάκληση γίνεται με απόφαση του Υπουργού Εθνικής Παι¬ 
δείας και Θρησκευμάτων, ύστερα από εισήγηση της Δ.Ε. 
και πρόταση της Προσωρινής Γενικής Συνέλευσης του 
Τμήματος, εφαρμοζομένων αναλόγως των διατάξεωντου 
άρθρου Ιδτουν. 1268/1982, όπως έχει τροποποιηθεί και 
ισχύει κάθε φορά. 

Γιατη μετάκληση αποφασίζει ενδεκαμελές εκλεκτορικό 
σώμα, το οποίο συγκροτείται με απόφαση του Υπουργού 
Εθνικής Παιδείας και Θρησκευμάτων, ύστερα από κλή¬ 
ρωση, από διπλάσιο τουλάχιστον αριθμό μελών Δ.Ε.Π. 
από κατάλογο τον οποίο εισηγείται η Δ.Ε. ύστερα από 
πρόταση της Προσωρινής Γενικής Συνέλευσης του Τμή¬ 
ματος. Στον κατάλογο μπορούν ταυτόχρονα να αναφερ¬ 
θούν και όσα άλλα μέλη Δ.Ε.Π. μπορούν κατά την κρίση 
των προτεινόντων οργάνων να περιλαμβάνονται σ' αυτόν. 
Ο κατάλογοςτον οποίο εισηγείται η Δ.Ε. περιλαμβάνει μέ¬ 
λη Δ.Ε.Π. του ίδιου γνωστικού αντικειμένου με την προς 
πλήρωση θέση, τα οποία υπηρετούν σε ομοειδή ή συγγε¬ 
νή Τμήματατου ίδιου ή άλλων Πανεπιστημίων και ανήκουν 
στη βαθμίδα του Καθηγητή. 

Εάν δεν υπάρχουν ή δεν επαρκούν Καθηγητές του ίδιου 
γνωστικού αντικειμένου, ο κατάλογος συμπληρώνεται με 
Καθηγητές του συγγενέστερου γνωστικού αντικειμένου. 
Του εκλεκτορικού σώματος προεδρεύει ο Πρόεδρος της 
Δ.Ε. Σε περίπτωση που δεν έχει ορισθεί ως μέλος του 
εκλεκτορικού σώματος, προεδρεύει αυτού χωρίς δικαίω¬ 
μα ψήφου. Για τη συγκρότηση του εκλεκτορικού σώμα¬ 
τος εκδίδεται σχετική κατά περίπτωση διαπιστωτική πρά¬ 
ξη του Υπουργού Εθνικής Παιδείας και Θρησκευμάτων. 
Κατά τα λοιπά για την πλήρωση θέσεων Δ.Ε.Π. με μετά¬ 
κληση εφαρμόζονται οι ισχύουσες διατάξεις της πανεπι¬ 
στημιακής νομοθεσίας. 

4. Η πλήρωση κενών θέσεων Δ.Ε.Π. με μετακίνηση μέ¬ 
λους Δ.Ε.Π. από άλλο Τμήμα του ιδίου ή άλλου Πανεπι¬ 
στημίου, γίνεται υπό τις προϋποθέσεις και τους περιορι¬ 
σμούς του άρθρου 5 του ν. 2517/1997 (Α' 160), όπωςεκά- 
στοτε ισχύουν με πράξη του Προέδρου της Δ.Ε., ύστερα 
από αίτηση του ενδιαφερομένου μέλους Δ.Ε.Π., αιτιολο¬ 
γημένη σύμφωνη γνώμη της Γενικής Συνέλευσης του 
Τμήματος προέλευσης και της Δ.Ε. του Πανεπιστημίου 
μετά από εισήγηση της Προσωρινής Γ ενικής Συνέλευσης 
του Τμήματος. 


5. Οι διατάξεις της προηγούμενης παραγράφου ισχύουν 
αναλόγως και για την μετακίνηση επιμελητών, βοηθών και 
επιστημονικών συνεργατών από άλλο Τμήμα άλλου Πανε¬ 
πιστημίου. 

Άρθρο 6 

Λοιπές ρυθμίσεις 

1. Έως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκησή του 
ασκείται από Προσωρινή Γενική Συνέλευση που ορίζεται 
με πράξη του Προέδρου της Δ.Ε. ύστερα από απόφασή 
της. Η Προσωρινή Γενική Συνέλευση αποτελείται από πέ¬ 
ντε (5) τουλάχιστον μέλη Δ.Ε.Π., των οποίωντο γνωστικό 
αντικείμενο πρέπει να είναι σχετικό με την επιστήμη που 
καλλιεργείτο Τμήμα. Με την ίδια πράξη ορίζονται μεταξύ 
των μελών της ο Πρόεδρος και ο Αναπληρωτής Πρόε¬ 
δρος, οι οποίοι πρέπει να κατέχουν θέση Δ.Ε.Π. της βαθ¬ 
μίδας του Καθηγητή ή Αναπληρωτή Καθηγητή. Καθήκο¬ 
ντα Γραμματέα ασκεί ο Γραμματέας του Τμήματος ή ο νό¬ 
μιμος αναπληρωτής του ή διοικητικός υπάλληλος στην 
περίπτωση που δεν έχει τοποθετηθεί Γ ραμματέας. Στην 
Προσωρινή Γ ενική Συνέλευση συμμετέχουν υποχρεωτικά 
όλα τα μέλη Δ.Ε.Π. που υπηρετούν στο Τμήμα και δύο (2) 
εκπρόσωποι των φοιτητών, εφ’ όσον έχουν εισαχθεί φοι¬ 
τητές στο Τμήμα. Η Προσωρινή Γενική Συνέλευση ασκεί 
τις αρμοδιότητες που προβλέπονται από τις κείμενες δια¬ 
τάξεις για την Γενική Συνέλευση Τμήματος (άρθρο 4 ν. 
2083/1992) εκτός αυτών που ανατίθενται σε άλλα όργανα 
ή ορίζονται κατά τρόπο διαφορετικό με το παρόν Διάταγ¬ 
μα. Ο Πρόεδρος της Προσωρινής Γενικής Συνέλευσης, ή 
ο Αναπληρωτής Πρόεδρος σε περίπτωση απουσίας ή κω¬ 
λύματος του Προέδρου, συμμετέχει στη Σύγκλητο χωρίς 
δικαίωμα ψήφου. 

2. Το πρόγραμμα σπουδών του Τμήματος, έως την αυ¬ 
τοδύναμη λειτουργία του, καταρτίζεται από την Προσω¬ 
ρινή Γ ενική Συνέλευση και εγκρίνεται από τη Δ.Ε.. 

3. Έως την αυτοδύναμη λειτουργία του Τμήματος, η 
προκήρυξη θέσεων Ε.Τ.Ε.Π. και Ε.Ε.ΔΙ.Π. που ανήκουν 
στο Τμήμα γίνεται με απόφαση του Υπουργού Εθνικής 
Παιδείας και Θρησκευμάτων ύστερα από εισήγηση της 
Δ.Ε. και πρόταση της Προσωρινής Γενικής Συνέλευσης 
του Τ μήματος. Κατά τα λοιπά εφαρμόζονται κατά αναλο¬ 
γία οι εκάστοτε ισχύουσες διατάξεις ως προς τις προϋ¬ 
ποθέσεις και τις διαδικασίες προκήρυξης και πλήρωσης 
θέσεων. 

4. Έως την αυτοδύναμη λειτουργία του Τμήματος, η 
πρόσληψη Επισκεπτών Καθηγητών, Εντεταλμένων Επί¬ 
κουρων Καθηγητών και Ειδικών Επιστημόνων γίνεται με 
απόφαση του Υπουργού Εθνικής Παιδείας και Θρησκευ¬ 
μάτων ύστερα από εισήγηση της Δ.Ε. και πρόταση της 
Προσωρινής Γενικής Συνέλευσης του Τμήματος, εφαρ¬ 
μοζομένων κατ’ αναλογία των εκάστοτε ισχυουσών δια¬ 
τάξεων. 

5. Για όσα θέματα δεν ρυθμίζονται με το παρόν Διάταγ¬ 
μα εφαρμόζονται συμπληρωματικά οι ισχύουσες διατά¬ 
ξεις της πανεπιστημιακής νομοθεσίας. 

Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ 131 

Σύσταση Περιφερειακών Μονάδων στο Ταμείο Ασφαλί- 
σεως Ξενοδοχοϋπαλλήλων (ΤΑΞΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20 του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
τηντοπική αυτοδιοίκηση και άλλες διατάξεις» (ΑΊ07). 

β) Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα (Α' 98)». 

γ) Της υπ’ αριθμ. Π.Φ. 40202/28794/1833/18.12.2003 
απόφασης του Υπουργού Απασχόλησης και Κοινωνικής 
Προστασίας «Επέκταση της ασφάλισης του Ταμείου 
Ασφαλίσεως Ξενοδοχοϋπαλλήλων στους Νομούς Σάμου, 
Ζακύνθου, Πιερίας, Έβρου, Πρέβεζας και στα νησιά Σύ¬ 
ρο, Τήνο, Μύκονο, Πάρο, Νάξο και Θήρα του ν. Κυκλά¬ 
δων» (Β' 1967). 

δ) Της υπ’ αριθμ. Υ1/10.3.2004 απόφασης του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (Β' 513). 

2. Την υπ’ αριθμ. ΔΙΔΚ/Φ1 /2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

3. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

4. Την υπ’ αριθμ. 80015/22.4.2004 κοινή απόφαση του 
Πρωθυπουργού και Υπουργού Απασχόλησης και Κοινω¬ 
νικής Προστασίας «Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας» (Β' 
598), όπως αυτή τροποποιήθηκε με τις υπ’ αριθμ. 
80026/9.6.2004 (Β' 883) και 80045/23.8.2004 (Β' 1293) 
όμοιες αποφάσεις. 

5. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται ετήσια δαπάνη ποσού 
2.280,00 ευρώ, η οποία για το υπόλοιπο του έτους 2005 
ανέρχεται στο ποσό των 1.520,00 ευρώ και θα καλυφθεί 
από το Τακτικό Αποθεματικό του Ταμείου Ασφαλίσεως 
Ξενοδοχοϋπαλλήλων. 

Για τα επόμενα πέντε έτη η δαπάνη θα ανέλθει συνολι¬ 
κά στο ποσό των 11.400,00 ευρώ και θα καλυφθεί από τις 
ανάλογες πιστώσεις που θα εγγράφονται κατ’ έτος στον 
προϋπολογισμό του Ταμείου (0238). 


6. Την υπ’ αριθμ. 140/2005 γνωμοδότηση του Συμβουλίου 
της Επικράτειας μετά από πρόταση των Υφυπουργών Εσω¬ 
τερικών, Δημόσιας Διοίκησης και Αποκέντρωσης, Οικονο¬ 
μίας και Οικονομικών και Απασχόλησης και Κοινωνικής 
Προστασίας, αποφασίζουμε: 

Άρθρο 1 

Σύσταση Περιφερειακών Οργανικών Μονάδων 

Στο Ταμείο Ασφαλίσεως Ξενοδοχοϋπαλλήλων συνιστώ- 
νται οι ακόλουθες περιφερειακές μονάδες: 

Α) Τμήμα ΤΑΞΥ Κυκλάδων με έδρα την Ερμούπολη Σύ¬ 
ρου και χωρική αρμοδιότητατα νησιά Σύρου, Θήρας, Μύ¬ 
κονού, Πάρου, Νάξου και Τήνου. Σε κάθε ένα από τα νη¬ 
σιά αυτά λειτουργούν εξωτερικά περιφερειακά κλιμάκια. 

Β) Αυτοτελές Γ ραφείο ΤΑΞΥ Σάμου με έδρα το Βαθύ και 
τοπικά όρια τα αντίστοιχα του Νομού Σάμου. 

Γ) Αυτοτελές Γ ραφείο ΤΑΞΥ Ζακύνθου με έδρα την πό¬ 
λη τηςΖακύνθου και τοπικά όρια τα αντίστοιχα του Νομού 
Ζακύνθου. 

Δ) Αυτοτελές Γ ραφείο ΤΑΞΥ Πιερίας με έδρα την Κατε¬ 
ρίνη και τοπικά όρια τα αντίστοιχα του Νομού Πιερίας. 

Ε) Αυτοτελές Γ ραφείο ΤΑΞΥ Έβρου με έδρα την Αλε¬ 
ξανδρούπολη και τοπικά όρια τα αντίστοιχα του Νομού 
Έβρου. 

Στ) Αυτοτελές Γ ραφείο ΤΑΞΥ Πρέβεζας με έδρατηνπό- 
λη της Πρέβεζας και τοπικά όρια τα αντίστοιχα του Νομού 
Πρέβεζας. 

Άρθρο 2 

Αρμοδιότητες Περιφερειακών Οργανικών Μονάδων 

1) Οι αρμοδιότητες των συνιστώμενων Περιφερειακών 
μονάδων καθορίζονται ως εξής: 

α) Η υπαγωγή στην ασφάλιση του Ταμείου κάθε κατά 
νόμο, ασφαλιστέου προσώπου. 

β) Η τήρηση των ατομικών φακέλων των ασφαλισμένων 
και η τήρηση του γενικού μητρώου ασφαλισμένου και ευ¬ 
ρετηρίου της Π.Υ. 

γ) Η έκδοση των ατομικών βιβλιαρίων νοσηλείας και πε¬ 
ρίθαλψης των ασφαλισμένων, ως και των ασφαλισμένων 
μελών της οικογένειας των. 

δ) Η τήρηση και έγκαιρη ενημέρωση των καρτελών και 
η παρακολούθηση των οφειλομένων και καθυστερουμέ- 
νων εισφορών. 

ε) Η επιμέλεια για την κίνηση της κατά Νόμον διαδικα¬ 
σίας για ρύθμιση εξόφλησης σε δόσεις οφειλών εργοδο¬ 
τών. 

στ) Η μέριμνα για την απογραφή των εργοδοτών και 
ασφαλισμένων της Περιφερειακής Υπηρεσίας. 

ζ) Η επιμέλεια για τον κανονικό υπολογισμό και τη βε¬ 
βαίωση και εμπρόθεσμη είσπραξη ή καταβολή των εσό¬ 
δων του Ταμείου. 

η) Η επιμέλεια για τη λήψη κάθε αναγκαστικού μέτρου 
προς είσπραξη οφειλών από καθυστερούμενες εισφορές - 
συνεισφορές, με την κατάθεση μηνύσεων, τη σύνταξη βε¬ 
βαιώσεων σύμφωνα με την κατά ΚΕΔΕ διαδικασία, τις κεί¬ 
μενες διατάξεις και τις αποφάσεις του Δ.Σ. του Ταμείου. 

θ) Η τήρηση βιβλίου «μηνύσεων» και βιβλίου βεβαιώσεων 
κατά ΚΕΔΕ, καθώς και η παρακολούθηση της πορείας των 
γενομένων ενεργειών για την αναγκαστική είσπραξη των 
οφειλών. 

ι) Ο έλεγχος των κατά μήνα αποστελλομένων δικαιολο- 
γητικών εισπράξεων, ο υπολογισμός και ο καταλογισμός 

των προκυπτουσών διαφορών και προσθέτων τελών από 
τις εισπράξεις και συμφωνία με τις καταθέσεις. 

ια) Η φροντίδα για την προάσπιση δια της δικαστικής 
οδού των συμφερόντων του Ταμείου στην περιοχή της 
Περιφερειακής Υπηρεσίας. 

ιβ) Η μέριμνα για την εφαρμογή των κειμένων διατάξεων 
που αφορούν τις παροχές για ασθένεια και μητρότητα σε 
χρήμα και σε είδος στους ασφαλισμένους. 

ιγ) Η μέριμνα για τηντήρηση ατομικών καρτελών για τις 
πιο πάνω παροχές. 

ιδ) Η μέριμνα για την ενημέρωση των ενδιαφερομένων 
για την εξόφληση χρηματικών ενταλμάτων, από την Τρά¬ 
πεζα. 

ιε) Η μέριμνα για την ενέργεια της διοικητικής διαδικα¬ 
σίας επί των αιτήσεων ή δηλώσεων ασφαλισμένων για χα¬ 
ρακτηρισμό ατυχήματος ως εργατικού ή όχι και η τήρηση 
βιβλίων ατυχημάτων. 

ιστ) Η φροντίδα για την εφαρμογή των κειμένων διατά¬ 
ξεων του Καταστατικού και αποφάσεων του Δ.Σ., που 
αφορούν την νοσηλεία ασφαλισμένων σε χώρες του εξω¬ 
τερικού, η μέριμνα για την πληροφόρηση των πολιτών πε¬ 
ρί της διαδικασίας έγκρισης νοσηλείας στο εξωτερικό, η 
παραλαβή των σχετικών αιτήσεων με τα απαραίτητα δι- 
καιολογητικά των ασφαλισμένων που επιθυμούν να μετα¬ 
βούν στο εξωτερικό για νοσηλεία ή επανέλεγχο, υποβάλ- 
λοντάςτα συγχρόνως στις κατά τόπους αρμόδιες Ειδικές 
Υγειονομικές Επιτροπές του ΙΚΑ. 

ιζ) Η μέριμνα για την παραλαβή των γνωματεύσεων με 
τους συνημμένους φακέλους των ασφαλισμένων από τις 
αρμόδιες Υγειονομικές Επιτροπές του ΙΚΑ, από όλη την 
επικράτεια και η αποστολή τους στην Κεντρική Υπηρεσία 
για την έκδοση απόφασης για τη μετάβαση σε Νοσοκο¬ 
μείο του εξωτερικού. 

ιη) Η μέριμνα για την έγκριση μετακίνησης ασφαλισμέ¬ 
νων εκτός του τόπου διαμονής των για ιατρική περίθαλ¬ 
ψη. 

ιθ) Η έκδοση εισιτηρίων εγκεκριμένης εισαγωγής ασφα¬ 
λισμένων σε Θεραπευτήρια, άσυλα και η τήρηση μητρώου 
εισαγωγής σε θεραπευτήρια. 

κ) Ο έλεγχος από τους ελεγκτές ιατρούς της ιατροφαρ¬ 
μακευτικής, νοσοκομειακής και οδοντιατρικής περίθαλ¬ 
ψης των δικαιούχων του Ταμείου. 

κα) Η υποβολή περιοδικών αναφορών για τη λειτουργία 
της περιφερειακής μονάδας ως και υπόδειξη των μέτρων 
που πρέπει να ληφθούν για την αποδοτικότερη οργάνω¬ 
ση και βελτίωση της ασφάλισης που παρέχει το Ταμείο. 

κβ) Ο έλεγχος νομιμότητας και πληρότητας όλων των 
δικαιολογητικών και παραστατικών των δαπανών Κλάδου 
Υγείας. 

κγ) Η μέριμνα για την εφαρμογή των κειμένων διατάξεων 
που αφορά τις παροχές του Κλάδου Π ρόνοιας και τον υπο¬ 
λογισμό του χρόνου ασφάλισης λήψης εφάπαξ ή επιστρο¬ 
φής εισφορών. 

κδ) Η μέριμνα για τη διεκπεραίωση της εισερχόμενης 
και εξερχόμενης αλληλογραφίας, την αναπαραγωγή εγ¬ 
γράφων, τη βεβαίωση της ακρίβειας αυτών και την τήρη¬ 
ση πρωτοκόλλου. 

κε) Η αρχειοθέτηση και τήρηση του προσωπικού μη¬ 
τρώου του προσωπικού της Περιφερειακής Υπηρεσίας 
και η τήρηση βιβλίου χρέωσης εγγράφων. 

κστ) Η τήρηση αρχείου της Περιφερειακής Υπηρεσίας 
και η μέριμνα για την εκκαθάρισή του σύμφωνα με τις 
ισχύουσες διατάξεις. 


κζ) Η μέριμνα για τα ακίνητα του Ταμείου για την μίσθω¬ 
ση του κτιρίου που στεγάζονται τα Γραφεία και τα Ιατρεία 
της Περιφερειακής Υπηρεσίας, την παρακολούθηση της 
κατάστασής τους και τη σύνταξη εκθέσεων για τις απαι- 
τούμενες ενέργειες συντήρησής τους. 

2. Μετά πάροδο τριετίας απάτη δημοσίευση του παρό¬ 
ντος προστίθενται και οι εξής αρμοδιότητες: 

α) Η επιμέλεια για την συνέχιση της προαιρετικής ασφά¬ 
λισης των εργαζομένων. 

β) Η μέριμνα για τον υπολογισμό του πληρωτέου ποσού 
για επιδόματα ασθένειας, μητρότητας, λουτροθεραπείας, 
βοηθήματος τοκετού και κηδείας, ειδικών παροχών, επι¬ 
στροφής δαπάνης, ιατροφαρμακευτικής και νοσοκομεια¬ 
κής περίθαλψης. 

γ) Η μέριμνα για την έκδοση χρηματικών ενταλμάτων 
για την πληρωμή των παροχών σε χρήμα για ιατροφαρ¬ 
μακευτική περίθαλψη, επιστροφή δαπάνης, επιδομάτων 
σύμφωνα με τις ισχύουσες κάθε φορά καταστατικές δια¬ 
τάξεις και αποφάσεις του Δ.Σ. του Ταμείου. 

δ) Η έκδοση αποφάσεων για την έγκριση νοσηλείας σε 
θεραπευτήρια και νοσοκομεία του εσωτερικού. 

ε) Ο έλεγχος των στοιχείων, η εκκαθάριση και ο υπολο¬ 
γισμός του πληρωτέου ποσού επί λογαριασμών ιατρών, 
κλινικών, νοσοκομείων, εργαστηρίων, φυσιοθεραπευτη- 
ρίων και φαρμακείων ή φαρμακευτικών συλλόγων και η 
έγκριση της δαπάνης, 
στ) Η απόδοση κρατήσεων υπέρ τρίτων, 
ζ) Η έκδοση χρηματικών ενταλμάτων και η παραλαβή 
αυτών από τους ενδιαφερομένους. 

η) Η μέριμνα για την αποστολή στην Κεντρική Υπηρεσία 
των καταστάσεων παροχών ασθένειας μέσα στις τακτές 
προθεσμίες που ορίσθηκαν. 

θ) Η εισήγηση για κάθε θέμα που αφορά συμβάσεις ια¬ 
τρών όλων των ειδικοτήτων, κλινικών, εργαστηρίων, θε¬ 
ραπευτικών κέντρων, καταστημάτων θεραπευτικών μέ¬ 
σων, θεραπευτηρίων και η μέριμνα για την κατάρτιση και 
παρακολούθηση της εφαρμογής των. 

ι) Η κατάρτιση μηνιαίων, τριμηνιαίων και ετήσιων στατι¬ 
στικών καταστάσεων απολογιστικών εκθέσεων όλων των 
υπηρεσιών της Περιφερειακής Υπηρεσίας. 

ια) Η μέριμνα για την τήρηση αρχείου χρηματικών 
ενταλμάτων που αφορά τις παροχές του Κλάδου Ασθέ¬ 
νειας. 

ιβ) Ο έλεγχος νομιμότητας και πληρότητας όλων των δι- 
καιολογητικών και παραστατικών των διοικητικών δαπα¬ 
νών. 

Άρθρο 3 

Στελέχωση Περιφερειακών Οργανικών Μονάδων 

Στις συνιστώμενες με το άρθρο 1 του παρόντος υπηρε¬ 
σίες κατανέμονται οι υφιστάμενες θέσεις προσωπικού 
του Ταμείου Ασφαλίσεως Ξενοδοχοϋπαλλήλων ως ακο¬ 
λούθως: 

Α) Τμήμα Κυκλάδων ΤΑΞΥ με έδρα την Ερμούπολη της 
Σύρου και εξωτερικά περιφερειακά κλιμάκια στα νησιά 
Θήρας, Μυκόνου, Πάρου, Νάξου και Τήνου. 

Κλάδος ΠΕ Διοικητικού - Οικονομικού: θέσεις 2 
Κλάδος ΠΕ Ιατρών Ειδικοτήτων Παθολόγων: θέση 1 
Κλάδος ΤΕ Διοικητικού - Λογιστικού: θέσεις 4 

Β) Αυτοτελές Γ ραφείο ΤΑΞΥ Σάμου (Βαθύ) 

Κλάδος ΠΕ Διοικητικού - Οικονομικού: θέση 1 
Κλάδος ΠΕ Ιατρών Ειδικοτήτων Παθολόγων: θέση 1 

Γ) Αυτοτελές Γραφείο ΤΑΞΥ Ζακύνθου (Ζάκυνθος) 

Κλάδος ΠΕ Ιατρών Ειδικοτήτων Παθολόγων: θέση 1 

Κλάδος ΤΕ Διοικητικού - Λογιστικού: θέση 1 

Δ) Αυτοτελές Γ ραφείο ΤΑΞΥ Πιερίας (Κατερίνη) 

Κλάδος ΠΕ Διοικητικού - Οικονομικού: θέση 1 

Ε) Αυτοτελές Γ ραφείο ΤΑΞΥ Έβρου (Αλεξανδρούπολη) 

Κλάδος ΤΕ Διοικητικού - Λογιστικού: θέση 1 

Στ) Αυτοτελές Γ ραφείο ΤΑΞΥ Πρέβεζας (Πρέβεζα) 

Κλάδος ΤΕ Διοικητικού - Λογιστικού: θέση 1 

Άρθρο 4 

Προϊστάμενοι Υπηρεσιών 

1. Στο Περιφερειακό Τμήμα ΤΑΞΥ Κυκλάδωνπροΐσταται 
υπάλληλος του Κλάδου ΠΕ Διοικητικού - Οικονομικού και 
εν ελλείψει αυτού υπάλληλος του Κλάδου ΤΕ Διοικητικού 
-Λογιστικού. 

2. Στα αυτοτελή Γ ραφεία προΐσταται υπάλληλος του 
Κλάδου ΠΕ Διοικητικού - Οικονομικού ή ΤΕ Διοικητικού - 
Λογιστικού ανάλογα με την προβλεπόμενη από το παρόν 
διάρθρωση θέσεων. 

Σε περίπτωση που δεν υπάρχουν υπάλληλοιτων ανωτέ¬ 
ρω κλάδων είναι δυνατόν να προΐσταται υπάλληλος του 
Κλάδου ΔΕ Διοικητικών Γραμματέων ή ΔΕ Διοικητικού - 
Εσόδων. 

Άρθρο 5 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Απασχόλησης και Κοινωνικής Προ¬ 
στασίας αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 29 Ιουλίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Ν. ΑΓΓΕΛΟΠΟΥΛΟΣ 
-♦- 

(3) 

Τροποποίηση του π.δ. 11/2004 «Οργανισμός Γεωτεχνι- 
κού Επιμελητηρίου Ελλάδας» (Α6). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Τωνπαρ. 1 καιθτου άρθρου 20του ν. 2503/1997 «Δι¬ 
οίκηση, οργάνωση, στελέχωση της Περιφέρειας, ρύθμι¬ 
ση θεμάτων για την τοπική αυτοδιοίκηση και άλλες διατά¬ 
ξεις» (Α' 107), σε συνδυασμό με τις διατάξεις του άρθρου 
12 παρ. 10 του ν. 3230/2004 «Καθιέρωση συστήματος δι¬ 
οίκησης με στόχους, μέτρηση της αποδοτικότητας και 
άλλες διατάξεις» (Α' 44). 

β) Τουν. 1474/1984 «Τροποποίηση του ιδρυτικού νόμου 
του Γεωτεχνικού Επιμελητηρίου Ελλάδας και άλλες δια¬ 
τάξεις» (Α' 128). 


γ) Του άρθρου 29Ατου ν. 1558/1985 «Κυβέρνηση και κυ¬ 
βερνητικά όργανα» (Α' 137), όπως αυτό προστέθηκε με το 
άρθρο 27 του ν. 2081/1992 « Ρύθμιση του θεσμού των Επι¬ 
μελητηρίων, τροποποίηση διατάξεωντου ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (Α' 154) και τροποποιήθηκε μετηνπερί- 
πτ. α της παρ. 2 του άρθρου 1 του ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

2. Την υπ’ αριθμ. ΔΙΔΚ/Φ.1/2/6139/23.3.2004 απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (Β' 527). 

3. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (Β' 519). 

4. Το απόσπασμα πρακτικών της υπ’ αριθμ. 14/ 
15.7.2004 συνεδρίασης του Διοικητικού Συμβουλίου του 
ΓΕΩΤ.Ε.Ε. 

5. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του προϋ¬ 
πολογισμού του νομικού προσώπου δημοσίου δικαίου 
ΓΕΩΤ.Ε.Ε. και του κρατικού προϋπολογισμού. 

6. Την υπ’ αριθμ. 57/2005 γνωμοδότηση του Συμβουλίου 
της Επικράτειας, με πρόταση των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομίας 
και Οικονομικών και Αγροτικής Ανάπτυξης και Τροφίμων, 
αποφασίζουμε: 

Άρθρο 1 

Τροποποιούμε το π.δ. 11/2004 (Α6), ως εξής: 

1. Στην παράγραφο 1 του άρθρου 3 προστίθεται περί¬ 
πτωση ιστ', που έχει ως εξής: 

«ιστ) Μεριμνά για την προώθηση, την παρακολούθηση 
και το συντονισμό των δράσεων που αποσκοπούν στην 
εξασφάλιση της προσβασιμότητας και των άλλων διευκο¬ 
λύνσεων για τα Άτομα με Αναπηρίες στους χώρους ανά¬ 
πτυξης της δραστηριότητας του ΓΕΩΤ.Ε.Ε. με την επιφύ¬ 
λαξη των διατάξεων της περίπτωσης λα' του άρθρου 5». 

2. Στην παρ. 4 του άρθρου 3 προστίθεται περίπτωση ιθ', 
που έχει ως εξής: 

«ιθ) Μεριμνά για την αντιμετώπιση κάθε άλλου θέματος 
του Επιμελητηρίου που δεν κατονομάζεται ρητά στα ανω¬ 
τέρω και δεν ανάγεται στις αρμοδιότητες των υπολοίπων 
Τμημάτων καθώς και για την καθαριότητα, ασφάλεια και 
συντήρηση των γραφείων του Επιμελητηρίου». 

3. Στο άρθρο 5 προστίθενται περιπτώσεις λα' και λβ', 
που έχουν ως εξής: 

«λα) Μεριμνά για την προώθηση, την παρακολούθηση 
και το συντονισμό των δράσεων που αποσκοπούν στην 
εξασφάλιση της προσβασιμότητας και των άλλων διευκο¬ 
λύνσεων για τα Άτομα με Αναπηρίες στους χώρους ανά¬ 
πτυξης της δραστηριότητας του Παραρτήματος. 

λβ) Μεριμνά για την αντιμετώπιση κάθε άλλου θέματος 
του Παραρτήματος που δεν κατονομάζεται ρητά στα 
ανωτέρω, καθώς και για την καθαριότητα, ασφάλεια και 
συντήρηση των γραφείων του Παραρτήματος». 

4. Η παρ. 1 του άρθρου 6 αντικαθίσταται ως εξής: 

«1. Οιθέσειςτου μόνιμου προσωπικού του Γεωτεχνικού 
Επιμελητηρίου Ελλάδας ορίζονται κατά κατηγορία και 
κλάδο ως εξής: 

ΘΕΣΕΙΣ 


Τακτικές 


ΚΑΤΗΓΟΡΙΑ ΠΕ 

Κλάδος ΠΕ Γεωτεχνικών 22 

Κλάδος ΠΕ Διοικητικού - 
Οικονομικού 2 

Κλάδος ΠΕ Πληροφορικής 1 

ΚΑΤΗΓΟΡΙΑ ΤΕ 
Κλάδος ΤΕ Διοικητικού - 
Λογιστικού 1 

Κλάδος ΤΕ 

Βιβλιοθηκονόμων 1 

Κλάδος ΤΕ Πληροφορικής 1 

ΚΑΤΗΓΟΡΙΑ ΔΕ 
Κλάδος ΔΕ Διοικητικών 
Γ ραμματέων 18 

Κλάδος ΔΕ Προσωπικού Η/Υ 1 

ΚΑΤΗΓΟΡΙΑ ΥΕ 
Κλάδος ΥΕ Προσωπικού 
Καθαριότητας 1 

Σύνολο 48 


Προσωρινές 

3 


7 


10 » 


5. Η περίπτ. Η' της παραγρ. 2 του άρθρου 6 αντικαθί¬ 
σταται ως εξής: 

«η) Παράρτημα Ανατολικής Στερεάς Ελλάδας: 

ΘΕΣΕΙΣ 

Τακτικές Προσωρινές 

αα) Κλάδος ΠΕ 
Γ εωτεχνικών 2 

ββ) Κλάδος ΔΕ 

Διοικητικών Γραμματέων 2 1». 


6. Το άρθρο 9 αντικαθίσταται ως εξής: 

«Άρθρο 9 
Παράρτημα 

Προσαρτάται και αποτελεί αναπόσπαστο μέροςτου πα¬ 
ρόντος διατάγματος το κατωτέρω Παράρτημα Σύνθεσης 
Υπηρεσιακών Μονάδων (Π.Σ.Υ.Μ.) του ΓΕΩΤ.Ε.Ε. 

Άρθρο 2 


Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. 

Στον Υπουργό Αγροτικής Ανάπτυξης και Τροφίμων αναθέτουμε τη δημοσίευση και εκτέλεση του παρόντος διατάγ¬ 
ματος. 


Αθήνα, 26 Ιουλίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΕΥΑΓ. ΜΠΑΣΙΑΚΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




